* Varga Domokos Általános Művelődési Központ*

 6090 Kunszentmiklós, Damjanich u.7.

 Tel: 76/351-344 / 25 , e-mail: vargadomokosamk@gmail.com

**Kunszentmiklós Város Önkormányzat**

**Képviselőtestülete**

**6090 Kunszentmiklós, Kálvin tér 12.**

Tisztelt Képviselőtestület!

A Varga Domokos Általános Művelődési Központ 2022. évi pénzügyi-gazdasági tevékenységét, az alábbiak szerint foglalom össze:

**KIADÁSOK:**

**Személyi juttatások összesen: 200 745 eFt 100 %**

**Munkaadókat terhelő járulék összesen: 28 915 eFt 100 %**

**Dologi kiadások összesen: 139 045 eFt 100 %**

**Költségvetési kiadások mindösszesen: 370 514 eFt 99,99 %**

**BEVÉTELEK:**

**Működési bevételek összesen: 18 039 eFt 104,69 %**

**Költségvetési bevételek mindösszesen: 381 591 eFt 102,99 %**

Az intézmény teljesítési arányai mind a kiadások, mind a bevételek tekintetében a tervezett mértékhez megfelelően alakultak.

Az elmúlt – 2022-es év folyamán is – intézményünk igyekezett lehetőségeihez mérten felelősen gazdálkodni, törekedni a takarékos gazdálkodás megvalósítására.

A kiadások tekintetében az év folyamán, a dologi előirányzaton belül átcsoportosításokat hajtottunk végre, figyelve arra, hogy a tényleges felhasználáshoz igazodjon költségvetésünk.

*A költségvetéshez kapcsolódó szakmai munkáról egy rövid összefoglaló:*

*Napközi Otthonos óvodának* a 2021/22-es tanévben 12 csoporttal működött. Az óvodai jogviszonnyal rendelkező gyermekek száma: 290 fő volt.

A 2022/23-as nevelési évben gyermeklétszámunk adataiban változás következett be, hiszen az Áldás Református Óvoda megkezdte működését Kunszentmiklóson.

Az Áldás óvoda 55 gyermeket vett át. Ezután átalakultak a létszámadatok.

* Gárdonyi úti épület 69 fő (3 csoport)
* Damjanich úti épület 64 fő (3 csoport)
* Lakótelepi épület 88 fő (4 csoport)

A gyermeklétszám összesen a 2022 őszén induló tanévben: 221 fő (október 01-i statisztika)

A fentiekből következően 2 csoportot kellett megszűntetni, így néhány határozott idővel rendelkező alkalmazottól meg kellett válnunk.

A tanév rendjének megfelelően a téli, tavaszi, nyári és őszi szünetekben minden esetben ügyeletet tartottunk az erre kijelölt épületben.

Az elmúlt évben még óvodánkat érintő változás októbertől következett be. a rezsicsökkentés miatt a középső óvodánk bezárásra került. A három csoportból kettőt, a Bölcsöde két új csoportszobájába, illetve egy csoportot a Lakótelepi óvodában helyeztünk át, így jelentős összeget sikerült megspórolni.

*A Művelődési területén* az elmúlt évben már a megszokott rendben végeztük munkánkat.

A könyvtár állományát folyamatosan gyarapítottuk. Új bútorok megvásárlásával korszerűsítettük a fogadó teret illetve a folyóirat-olvasót.

Az év folyamán számos, sokszínű program került megrendezésre és lebonyolításra.

A fentiekben leírtakkal összefüggésben alakult így az intézményünk költségvetése.

Kérem a Tisztelt Képviselő-testületet intézményünk a Varga Domokos Általános Művelődési Központ 2022. évi gazdálkodásáról szóló tájékoztató t elfogadni szíveskedjenek.

Kunszentmiklós,2023. május10.

 Tóth Gyuláné

 intézményvezető